ถึงขั้นดวงแตกเลยหรือ
แว้นมอเตอร์ไซค์ ซิ่งตุ๊กตุ๊ก,ตามอารมณ์ที่ นายกฯลุงตู่ พล.อ.ประยุทธ์ จันทร์โอชา นายกรัฐมนตรี หัวหน้า คสช.สนุกสนานกับกิจกรรมอีเวนต์ก่อนประชุม ครม.สัญจร ที่จังหวัดสุโขทัย,จัดช็อตเด็ดๆให้ช่างภาพสื่อมวลชนกดชัตเตอร์แทบไม่ทัน,เป็นฉากต่อเนื่องกับวันสุกดิบก่อนหน้าที่จังหวัดพิษณุโลก นายกฯลุงตู่ คุยกับไก่ชนพันธุ์เหลืองหางขาว พูดดังให้เป็นข่าวขำๆเลยว่า ไม่ต้องกลัว คสช. คสช.ไม่ดุ,แถมยังรับมุกเสียงเชียร์ชาวบ้านที่บอกให้นายกฯอยู่ต่อยาวๆ ยังไม่ถึงเวลาพูด,มาสูตรเดียวกัน แต่ทำได้เนียนกว่านักการเมืองอาชีพ,ลุงตู่ เป็นพระเอกเล่นบทเด่นตลอดเวลา ยึดพื้นที่ข่าว ครองสื่อกระแสหลัก,นี่คือคำตอบ ไม่ว่ารัฐบาลจะตกอยู่ในสภาวะไหน ขาขึ้นขาลง แต่ชื่อของ,พล.อ.ประยุทธ์ก็ยังรั้งเบอร์ต้นๆของตำแหน่งบุคคลแห่งปีที่ประชาชนคนไทยชื่นชอบ,เบียดนักการเมืองตกขอบ ตกเวทีไปหมด,ถึงตรงนี้ชื่อของ นายกฯลุงตู่ คือ เต็งหนึ่ง ทั้งปัจจุบันและในอนาคต วางยาวช่วงเปลี่ยนผ่านหลังเลือกตั้งอีก 5 ปี ตามเงื่อนไขที่ล็อกไว้ในบทเฉพาะกาลรัฐธรรมนูญ,ทั้งกระแส ทั้งหมากเกมอำนาจ ต้นทุนหน้าตักหนากว่าคู่แข่งเยอะ,และในการประชุม ครม.สัญจรสุโขทัยราชธานีเก่า ภายใต้ยุทธศาสตร์ใหม่ โฟกัสจากการเปิดโอกาสให้นายสมศักดิ์ เทพสุทิน อดีตรองนายกฯ แกนนำกลุ่มมัชฌิมา,ในฐานะนักการเมืองจอมเก๋าเจ้าของพื้นที่ นำทีมนักการเมืองท้องถิ่นเข้าพูดคุยกับนายกฯและ ครม.,ชงโครงการพัฒนาจังหวัด ของบประมาณจากรัฐบาล 5-6 พันล้าน,ตามจังหวะก่อนหน้าที่นายสมศักดิ์ออกมา ชง สูตร ส.ส.ไม่ต้องสังกัดพรรคการเมือง เพื่อ ตัดตอน ปัญหาป่วนระหว่างมวลชนกับพรรคการเมือง,ยุติเกมระดมม็อบมาล้มล้างขั้วตรงข้ามจนบ้านเมืองวิกฤติ,ตามรูปการณ์แม้จะโดนป้อมค่ายการเมืองใหญ่รุมด่า แต่อย่าคิดว่าจะเป็นไปไม่ได้ ในมุมที่จับทางจากสิ่งที่นายสมศักดิ์เสนอ มันก็ตรงกับพิมพ์เขียวของฝ่ายคุมเกมอำนาจที่วางธงรีเซตการเมืองมาตั้งแต่ต้นของการยึดอำนาจ ล็อกธงอยู่ที่ปฏิรูปก่อนเลือกตั้ง,นั่นหมายถึงทุกอย่างต้องนับหนึ่งใหม่ รีเซตสมาชิก เซ็ตซีโร่พรรคการเมือง,ว่ากันตามเหลี่ยมเกม สมศักดิ์ ก็แค่เขี่ยลูกเข้าทาง ท่ามกลางสถานการณ์,ฝุ่นตลบเป๋ไปเป๋มา แต่จะเห็นได้ว่า หมากกลของ คสช.ดำเนินไปอย่างต่อเนื่อง,นั่นคือการล้างบางนักการเมืองพันธุ์เก่าให้เหลือน้อยที่สุด,ถึงจุดนี้แรงต้านของพวกดิ้นสู้สถานการณ์ สูญพันธุ์ จึงดุเดือดขึ้นตามเงื่อนไขสถานการณ์,ตามท้องเรื่องล่าสุด เจ๊ฟอง ฟองสนาน จามรจันทร์ นักจัดรายการวิทยุ อดีตนักข่าวรุ่นใหญ่ประจำทำเนียบรัฐบาล ที่ผันตัวเองไปเป็นนักโหราศาสตร์ชื่อดัง,เปิดตำราฟันธงเลยว่า นายกฯลุงตู่ ดวงแตก,เพราะปมปัญหาเรื่องหุ้นส่วนชีวิตที่ร่วมสู้กันมาตั้งแต่เดือนสิงหาคม 2560 และจะเป็นไปถึงเดือนกุมภาพันธ์ 2562 พวกที่เข้ามามีส่วนร่วมในชีวิต มีส่วนได้ส่วนเสีย ร่วมปฏิวัติด้วยกันมา,น้องแท้พี่เทียมจะทำให้ นายกฯลุงตู่ มีปัญหาชะตาแตก,โหรการเมืองเขย่าขวัญ ล้อตามกระแสขาลงรัฐบาล,ในจังหวะแนวรบด้านประชาธิปัตย์ตึงเครียดขึ้นเรื่อยๆ หลัง ปรมาจารย์ชวน หลีกภัย ผู้อาวุโสใหญ่แห่งค่ายประชาธิปัตย์ ต้องขยับออกจากมุมมาสกัดเกมของ ลุงกำนัน สุเทพ เทือกสุบรรณ แกนนำกลุ่ม กปปส.,ไม่ให้แยกป้อมค่ายประชาธิปัตย์ไปสนับสนุน นายกฯลุงตู่,ตามอาการเฮี้ยวของ เดอะมาร์ค นายอภิสิทธิ์ เวชชาชีวะ หัวหน้าพรรคประชาธิปัตย์ ยกระดับเกมบู๊ เปิดฉากซัดเหลี่ยมผู้นำ คสช.ใช้มาตรา 44 ปลดล็อกพรรคการเมืองแบบมีเงื่อนไขเอื้อประโยชน์ให้พรรคการเมืองป้อมค่ายใหม่ แต่จงใจเตะสกัด,พรรคการเมืองเก่าแก่ให้ตั้งหลักไม่ทัน,ยี่ห้อประชาธิปัตย์หันปลายกระบอกปืนใหญ่ ล็อกเป้าถล่มรัฐบาล คสช.,แต่ก็อีกนั่นแหละ ยิ่งออกอาการมาก ก็ยิ่งกระตุกอาการสะใจพวกหมั่นไส้ สุดท้ายประชาธิปัตย์ก็หนีไม่พ้นโดนย้อนคอหอย เล่นการเมืองในสภาแบบแพ้แล้วไม่ยอมแพ้ ปลุกม็อบ ลากทหารเข้ามาเอง,ถึงตรงนี้จะร้องแรกแหกกระเชอให้คนหัวเราะทำไม.,ทีมข่าวการเมือง
ตามอารมณ์ที่ นายกฯลุงตู่ พล.อ.ประยุทธ์ จันทร์โอชา นายกรัฐมนตรี หัวหน้า คสช.สนุกสนานกับกิจกรรมอีเวนต์ก่อนประชุม ครม.สัญจร ที่จังหวัดสุโขทัย จัดช็อตเด็ดๆให้ช่างภาพสื่อมวลชนกดชัตเตอร์แทบไม่ทัน
ครม.สัญจร,ประยุทธ์ จันทร์โอชา,สุโขทัย,วิเคราะห์การเมือง,ทีมข่าวการเมือง,ข่าวทั่วไป